Source: https://www.riigiteataja.ee/akt/127022020001
Timestamp: 2020-06-04 13:22:12+00:00

Document:
Siseministri määruste muutmine seoses relvaseaduse, riigilõivuseaduse ja strateegilise kauba seaduse muutmise seaduse jõustumisega – Riigi Teataja
Siseministri määruste muutmine seoses relvaseaduse, riigilõivuseaduse ja strateegilise kauba seaduse muutmise seaduse jõustumisega
RT I, 27.02.2020, 1
Vastu võetud 17.02.2020 nr 10
Määrus kehtestatakse relvaseaduse § 3 lõike 5, § 26 lõike 10, § 32 lõike 9, § 34 lõike 11, § 44 lõike 4, § 46 lõike 10, § 53 lõike 7, § 52 lõike 7, § 74 lõike 3, § 75 lõike 2, § 80 lõike 13 ja § 82 lõike 2 alusel.
§ 1. Siseministri 10. oktoobri 2016. aasta määruse nr 28 „Relvaseadusest tulenevate lubade ja akti vormid” muutmine
1) määruse preambulis asendatakse tekstiosa „§ 26 lõike 10” tekstiosaga „§ 25 lõike 21”;
„(5) Enne 1. märtsi 2020. aastal väljastatud load kehtivad kuni tähtaja lõpuni või uue loa väljastamiseni.
(6) Enne 1. märtsi 2020. aastal trükitud lubade planke võib kasutada 2020. aasta 31. detsembrini.”;
3) määruse lisad 1–5 ja 8 asendatakse käesoleva määruse lisadega 1–5 ja 8 (lisatud).
§ 2. Siseministri 27. novembri 2001. aasta määruse nr 89 „Nõuded relva ja laskemoona müügikohale” muutmine
Siseministri 27. novembri 2001. aasta määruse nr 89 „Nõuded relva ja laskemoona müügikohale” § 5 lõige 1 sõnastatakse järgmiselt:
„(1) Ajutises müügikohas olev relvakapp peab vastama selle turvalisust tõendava ja murdvarguse vastase kaitse klassi määrava standardi EN 1143-1 või EN 14450 nõuetele või tervikuna olema valmistatud vähemalt 3 mm paksusest teras(raud-)plekist, millel on vähemalt üks turvalukk. Relvakapi võti asub relvaomaniku valduses või on peidetud selliselt, et oleks välistatud selle sattumine kõrvaliste isikute kätte.”.
§ 3. Siseministri 27. novembri 2001. aasta määruse nr 90 „Nõuded relvahoidlale, relvakappidele ning püssirohu ja sütiku hoidmisele ning muud hoidmise tingimused” muutmine
Siseministri 27. novembri 2001. aasta määruses nr 90 „Nõuded relvahoidlale, relvakappidele ning püssirohu ja sütiku hoidmisele ning muud hoidmise tingimused” tehakse järgmised muudatused:
„(1) Relvakapp peab vastama selle turvalisust tõendava ja murdvarguse vastase kaitse klassi määrava standardi EN 1143-1 või EN 14450 nõuetele.
(4) Relvakapi võti asub relvaomaniku valduses või on peidetud selliselt, et oleks välistatud selle sattumine kõrvaliste isikute kätte.”;
„(1) Relvakapp peab olema tootja poolt ette nähtud üheksa või enama relva hoidmiseks ning vastama selle turvalisust tõendava ja murdvarguse vastase kaitse klassi määrava standardi EN 1143-1 või EN 14450 nõuetele.
(3) Laskemoona, sütikute ja püssirohu hoiustamisele relvakapis kohaldatakse käesoleva määruse § 8 lõikes 3 sätestatut ja relvakapi võtme hoiustamisele § 8 lõikes 4 sätestatut.”.
§ 4. Siseministri 18. detsembri 2009. aasta määruse nr 83 „Relvaraamatu ja laskemoonaraamatu vormid” muutmine
Siseministri 18. detsembri 2009. aasta määruses nr 83 „Relvaraamatu ja laskemoonaraamatu vormid” tehakse järgmised muudatused:
1) määruse preambulist jäetakse välja lauseosa „, § 75 lõike 2”;
„2) relvade, tulirelva oluliste osade, piiratud käibega padrunisalvede, helisummutite ja lasersihikute müügiraamatu vorm (lisa 2);”;
3) paragrahvi 1 punktid 2 ja 4 tunnistatakse kehtetuks;
4) paragrahvid 3 ja 5 tunnistatakse kehtetuks;
5) paragrahvi 8 tekst loetakse lõikeks 1 ja paragrahvi täiendatakse lõikega 2 järgmises sõnastuses:
„(2) Enne 1. märtsi 2020. aastal trükitud käesoleva määruse lisade 1–4 kohaseid raamatu vorme võib kasutada 2021. aasta 31. detsembrini.”;
6) määruse lisad 1–4 asendatakse käesoleva määruse lisadega 1–4 (lisatud).
§ 5. Siseministri 11. septembri 2018. aasta määruse nr 19 „Teenistusrelvade ja nende laskemoona ning lahingumoona liigid ja teenistusrelvade, nende laskemoona ja lahingumoona, tulirelva osade käitlemise ning üleandmise kord” muutmine
Siseministri 11. septembri 2018. aasta määruse nr 19 „Teenistusrelvade ja nende laskemoona ning lahingumoona liigid ja teenistusrelvade, nende laskemoona ja lahingumoona, tulirelva osade käitlemise ning üleandmise kord” § 14 lõike 1 punkt 1 sõnastatakse järgmiselt:
„1) tervikuna valmistatud vähemalt 3 mm paksusest teras(raud-)plekist või samasuguse tugevusega materjalist või vastab standardi EN 1143-1 või EN 14450 nõuetele;”.
(1) Määruse § 1–3, § 4 punktid 2, 5 ja 6 ning § 5 jõustuvad 1. märtsil 2020. aastal.
(2) Määruse § 4 punktid 1 ja 3–4 jõustuvad 1. jaanuaril 2022. aastal.
Määruse nr 28 lisad
Lisa 1 Relvasoetamisloa vorm
Määruse nr 83 lisad

References: § 3
 § 26
 § 32
 § 34
 § 44
 § 46
 § 53
 § 52
 § 74
 § 75
 § 80
 § 82

§ 1

§ 2
 § 5

§ 3
 § 8
 § 8

§ 4
 § 75

§ 5
 § 14
 § 1
 § 4
 § 5
 § 4